濯锦桥边月,几度照中秋。年年此夜清景,伴我与君游。万里相随何处,看尽吴波越嶂,更向古徐州。应为霜髯老,西望倚黄楼。天如水,云似扫,素魂流。不知今夕何夕,相对语羁愁。故国归来何事,记易南枝惊鹊,还对玉蟾羞。踏尽疏桐影,更复为君留。
濯锦桥边月,几度照中秋。年年此夜清景,伴我与君游。万里相随何处,看尽吴波越嶂,更向古徐州。应为霜髯老,西望倚黄楼。天如水,云似扫,素魂流。不知今夕何夕,相对语羁愁。故国归来何事,记易南枝惊鹊,还对玉蟾羞。踏尽疏桐影,更复为君留。
[宋]
参差烟树灞陵桥,风物尽前朝。
衰杨古柳,几经攀折,憔悴楚宫腰。
参差烟树灞陵桥,风物尽前朝。
衰杨古柳,几经攀折,憔悴楚宫腰。
红板桥头秋光暮。淡月映烟方煦。寒溪蘸碧,绕垂杨路。
重分飞,携纤手、泪如雨
[宋]
柳桥花坞南城陌。朱颜绿发长安客。雨后小池台。寻常载酒来。
马头今日路。却望城西去。斜日下汀洲。断云和泪流。
教来歌舞,接成桃李。尽是使君指似。如今装就满城春,忍便拥、双旌归去。莺心巧啭,花心争吐。无计可留君住。两堤芳草一江云,早晚是、西楼望处。
星桥才罢,嫩凉如水,一夕祥烟萦绕。欢传玉母宴西池,正绿发、斑衣称寿。儿孙鼎贵,弟兄同相,辉映貂蝉前後。六宫宣劝锡金桃,看盛事、明年重又。
路入蓝桥境。忆当年、云英来会,玄霜捣尽。争似温公风流婿,一笑欢传玉镜。便胜似、琼浆玉饮。自是振振佳公子,冰肌玉骨相辉映。一对儿,好厮称。夜深银烛交红影。雀屏开、凤帷拥绣,鸳衾铺锦。雨意云情应多少,梦到巫山一枕。好语向、耳边频听。但愿来春青云路,管一枝、青桂嫦娥近。闻早寄,凤楼信。
山城水隘小桥傍。竹里早梅芳。纵有丹青图画,难描幽韵清香。妖娆天赋,偏宜素淡,杨氏宫妆。雅态何须艳丽,孤标不在春光。
[宋]
雪压小桥溪路断。独立无言,雾鬓风鬟乱。拂拭冰霜君试看。一枝堪寄天涯远。拟向南邻寻酒伴。折得花归,醉著歌声缓。姑射梦回星斗转。依然月下重相见。
鹤发萧森,玉颜腴润,养就黄芽金鼎。一区松菊老湘滨,但心远、何妨人境。衮衣家世,鸣鸾歌舞,到了春冰消尽。不须惆怅梦中身,这彩选、输赢谁省。
经年不踏斜桥路。青山试问谁为主。密叶转回风。寒泉落半空。此间无限兴。可便荒三径。明日下扁舟。沧波莫浪游。
[宋]
星桥火树,长安一夜,开遍红莲万蕊。绮罗能借月中春,风露细、天清似水。重城闭月,青楼夸乐,人在银潢影里。画屏期约近收灯,归步急、双鸳欲起。
画桥浅映横塘路。流水滔滔春共去。目送残晖。燕子双高蝶对飞。风花将尽持杯送。往事只成清夜梦。莫更登楼。坐想行思已是愁。
城上层楼天边路,
残照里、平芜绿树。
[宋]
小桥秀绝。露湿芙蕖花上月。月下人人。花样精神月样清。谁言见惯。到了司空情不慢。丞相瞋无。若不瞋时醉倩扶。
红摧绿锉,莺愁蝶怨,满院落花风紧。醉乡好梦恰瞢腾,又冷落、一成吹醒。柔红不耐,暗香犹好,觑著翻成不忍。春心减尽眼长闲,更肯被、游丝牵引。
水精帘外,沈香阑畔,新下红油画幕。百花何处避芳尘,便独自、将春占却。月华淡淡,夜寒森森,犹把红灯照著。醉时从醉不归家,贤守定、不教冷落。
湿云不渡溪桥冷,娥寒初破东风影。
溪下水声长,一枝和月香。
湿云不渡溪桥冷。娥寒初破东风影。溪下水声长。一枝和月香。人怜花似旧,花不知人瘦。独自倚阑干,夜深花正寒。
巧云妆晚,西风罢暑,小雨翻空月坠。
牵牛织女几经秋,尚多少、离肠恨泪。
[宋]
断桥流水。香满扶疏里。忽见一枝明眼底。人在山腰水尾。梨花应梦纷纷。征鸿叫断行云。不见绿毛么凤,一方明月中庭。
断桥流水。香满扶疏里。忽见一枝明眼底。人在山腰水尾。梨花应梦纷纷。征鸿叫断行云。不见绿毛么凤,一方明月中庭。